钦定古今图书集成/明伦汇编/氏族典/第540卷 > 《廖用贤尚友录》 > 翟观
## 钦定古今图书集成/明伦汇编/氏族典/第540卷 > 《廖用贤尚友录》 > 翟观

按《广西通志》：“观，临桂人。弘治二年，以举人知泷水县。
县苦盗，观开诚抚绥，盗用解散，民赖以安。迁肇庆府
通判，盗寻敛迹。久之，以同知领县，建东西两营，分县
兵居守，建五十九砦，籍其人为砦兵，盗不敢复窥泷。
辟荒田九百顷，凿水圳四十八处，县人颂之。”